Ταλιατέλες με καρότο, κολοκύθα και κατίκι
Μια εύκολη, ελαφριά και πολύ νόστιμη μακαρονάδα με σάλτσα από κατίκι, κολοκύθα και καρότο, ιδανική συνταγή για το καθημερινό τραπέζι.
500 γρ. ταλιατέλες, 2 καρότα, χοντροτριμμένα, 400 γρ. (καθαρό βάρος) κολοκύθα, καθαρισμένη και κομμένη σε κύβους περίπου 1 εκ. (για να γλιτώσουμε χρόνο από το καθάρισμα, μπορούμε να προμηθευτούμε έτοιμη, καθαρισμένη κολοκύθα σε δισκάκια στα σούπερ μάρκετ), το λευκό και τρυφερό πράσινο μέρος από 2 φρέσκα κρεμμυδάκια, ψιλοκομμένα, τα φύλλα από 1/4 μάτσο φρέσκο κόλιανδρο, ψιλοκομμένα (προαιρετικά), τα φύλλα από 1/3 μάτσο φρέσκο μαϊντανό, ψιλοκομμένα, 200 γρ. κατίκι, 40 ml ελαιόλαδο, αλάτι, πιπέρι φρεσκοτριμμένο
Για τις ταλιατέλες με καρότο, κολοκύθα και κατίκι ξεκινάμε και βράζουμε τα ζυμαρικά σύμφωνα με τις οδηγίες στη συσκευασία. Τα σουρώνουμε.Παράλληλα, σε  μια μεγάλη κατσαρόλα ζεσταίνουμε το ελαιόλαδο σε μέτρια  φωτιά και σοτάρουμε το καρότο, την κολοκύθα και τα κρεμμυδάκια για περίπου 8 - 10 λεπτά, μέχρι να μαλακώσουν ελαφρώς.Προσθέτουμε το κατίκι, ανακατεύουμε και μαγειρεύουμε για περίπου 2 - 3 λεπτά, μέχρι να αναμειχθούν τα υλικά και να γίνει πιο ρευστό το τυρί. Θα σχηματιστεί  μια ιδιότυπη σάλτσα.Προσθέτουμε τα ζυμαρικά, το μαϊντανό  και τον κόλιανδρο (αν βάλουμε) και ανακατεύουμε.
Ζυμαρικά,Κολοκύθα,Τυρί